《登铜井最高顶望太湖》
明代·俞允文

五月辞人喧，浮舟信沿洄。
连雨忽澄霁，千崖洗莓苔。
遂登铜井巅，旷望无氛埃。
川豁波浩浩，云卷天地开。
飞流洒空中，长飙荐惊雷。
却顾西落日，松声暝猿哀。
于此若可憩，抚景相徘徊。

作者简介：（1513—1579）明苏州府昆山人，字仲蔚。年未四十，不应科举，专力于诗文书法。为嘉靖广五子之一。有《俞仲蔚集》。